“ตลท.” เตือนอย่าหลงเชื่อ SMS ส่งลิงก์ให้ลงทะเบียนรับ 1,000 บ.
"ตลท." เตือนอย่าหลงเชื่อ SMS ส่งลิงก์ให้ลงทะเบียนรับ 1,000 บ.
2 พ.ค. 2564

รายงานข่าวจากตลาดหลักทรัพย์แห่งประเทศไทย (ตลท.) แจ้งว่า ตามที่มีการส่ง SMS ซึ่งมีใจความว่า “ตลาดหลักทรัพย์แห่งประเทศไทย เปิดลงทะเบียนรับ 1000 บาท” พร้อมทั้งได้ระบุลิงก์เพื่อให้กดรับสิทธินั้น
ทั้งนี้ขอแจ้งให้ทราบว่า ตลาดหลักทรัพย์ฯ ไม่เคยมีการส่ง SMS หรือเผยแพร่ข้อความใด ๆ ในลักษณะดังกล่าว อีกทั้ง ตลาดหลักทรัพย์ฯ ไม่มีโครงการที่เปิดให้ลงทะเบียนเพื่อรับสิทธิใด ๆ ทั้งสิ้น
ดังนั้นโปรดอย่าหลงเชื่อ SMS หรือข้อความที่แอบอ้างชื่อตลาดหลักทรัพย์ฯ ทั้งนี้ หากมีข้อสงสัยประการใดเกี่ยวกับข้อมูลที่เผยแพร่ด้วยการกล่าวอ้างถึงตลาดหลักทรัพย์ฯ สามารถสอบถามได้ที่ SET Contact Center 0-2009-9999